CELEX: C2006/036/11
Language: et
Date: 2006-02-11 00:00:00
Title: Euroopa Kohtu (suurkoda)  6. detsembri 2005.  aasta otsus kohtuasjas C-461/03 (College van Beroep voor het bedrijfsleven'i eelotsusetaotlus): Gaston Schul Douane-expediteur BV  versus  Minister van Landbouw, Natuur en Voedselkwaliteit (EÜ artikkel 234 — Siseriikliku kohtu kohustus esitada eelotsuse küsimus — Ühenduse õigusnormi kehtetus — Suhkur — Täiendav tollimaks — Määrus (EÜ) nr 1423/95 — Artikkel 4)

11.2.2006   
            
            
               ET
            
            
               Euroopa Liidu Teataja
            
            
               C 36/7
            
         
      EUROOPA KOHTU
   
   (suurkoda)
   6. detsembri 2005. aasta otsus
   kohtuasjas C-461/03 (College van Beroep voor het bedrijfsleven'i eelotsusetaotlus): Gaston Schul Douane-expediteur BV versus Minister van Landbouw, Natuur en Voedselkwaliteit (1)
   
   (EÜ artikkel 234 - Siseriikliku kohtu kohustus esitada eelotsuse küsimus - Ühenduse õigusnormi kehtetus - Suhkur - Täiendav tollimaks - Määrus (EÜ) nr 1423/95 - Artikkel 4)
   (2006/C 36/11)
   Kohtumenetluse keel: hollandi
   Kohtuasjas C-461/03, mille esemeks on EÜ artikli 234 alusel College van Beroep voor het bedrijfsleven'i (Madalmaad) 24. oktoobri 2003. aasta otsusega esitatud eelotsusetaotlus, mis saabus Euroopa Kohtusse 4. novembril 2003, menetluses Gaston Schul Douane-expediteur BV v. Minister van Landbouw, Natuur en Voedselkwaliteit, tegi Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans, A. Rosas ja J. Malenovský, kohtunikud N. Colneric (ettekandja), S. von Bahr, J. N. Cunha Rodrigues, R. Silva de Lapuerta, K. Lenaerts, G. Arestis, A. Borg Barthet ja M. Ilešič; kohtujurist D. Ruiz-Jarabo Colomer, kohtusekretär R. Grass, 6. detsembril 2005 otsuse, mille resolutiivosa on järgmine:
   
               1.
            
            
               EÜ artikli 234 kolmas lõik paneb siseriiklikule kohtule, mille otsuste peale ei saa siseriikliku õiguse järgi edasi kaevata, kohustuse taotleda Euroopa Kohtult eelotsust määruse sätete kehtivuse küsimuses ka siis, kui Euroopa Kohus on juba tunnistanud kehtetuks teise võrreldava määruse sarnased sätted.
            
         
               2.
            
            
               Komisjoni 23. juuni 1995. aasta määruse (EÜ) nr 1423/95, milles sätestatakse suhkrusektori toodete impordi (välja arvatud melass) üksikasjalikud rakenduseeskirjad, artikli 4 lõiked 1 ja 2 on kehtetud selles osas, millega on sätestatud, et täiendava tollimaksu kehtestamiseks võidakse kohaldada tüüpilist hinda sama määruse artikli 1 lõike 2 mõttes ja et see maks määratakse kõnealuse saadetise CIF-impordihinna alusel ainult siis, kui importija esitab sellekohase taotluse.
            
         
      (1)  ELT C 7, 10.1.2004.